تورکیه جمهوریتی جمهوررئیسی رجب طیب اردوغان, تورکیه نینگ میلادی 2021- ییلده 225 میلیارد دالرلیک صادرات قیلگن لیگی نی معلوم قیلرایکن, بونینگ توغری یولده ایکن لیک لری نی کورسه تیاتگن لیگی نی بیلدیردی.
جمهوررئیس  و عدالت و توسعه حزبی نینگ رهبری اردوغان, حزبی نینگ عمومی مرکزی ده کینگیتیریلگن ولایت باشلیق لری ییغیلیشیده معروضه قیلدی.
اردوغان, "میلادی 2021- ییلده 225 میلیارد دالرلیک صادرات قیلگن لیگی میز توغری یولده ایکن لیگی میز نی کورستماقده" دییه قید ایتدی.
جمهوررئیس اردوغان, تورکیه نینگ اوشبو موفقیتی بیلن مظلوم لر گه اوز اراده سی و تیریشقاق لیگی بیلن حق و ایرکین لیک لری گه اینگ ایلغار سویه ده ایریشیش لری و رواجله نیش فعالیت لری دن نتیجه آلیش لری نینگ ممکن ایکن لیگی نی کورسه تیب بیرگن لیگی نی معلوم قیلدی.
حاضر جدی قدم لر تشله ی باشله گن لیک لری نی بیلدیرگن اردوغان, "ایندی تورکیه نی دنیا نینگ اقتصادی جهت دن اینگ کوچلی 10 اولکه سی قطاری گه کیریتیش اوچون اورنشماقده میز" دییه قید ایتدی.
ینگی اقتصادی برنامه لریده استخدام گه اولویت بیریاتگن لیک لری نی بیلدیرگن جمهوررئیس اردوغان, اوز سوز لری نی, "اصغری اجرت دن مامور و متقاعد لرنینگ معاش لری نینگ آرتیریلیشی گه قدر برچه ایش لر نی خوددی شوو مفکوره گه اهمیت بیریب عملگه آشیردیک.  ایندی ایسه قیلگن زحمت لری میزنینگ حاصلی نی ییغیش و ملتی میز گه هدف لری میز گه یقین له شیب باریاتگن لیگی میزنی کورسه تیب بیریش نینگ وقتی" شکلیده دوام ایتتیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
